stanford-oval/wikipedia huggingface dataset:
פנג ז'נג
ביוגרפיה

ז'נג נולד בסין להורים מדעני מחשב. הוא היגר עם אמו לארצות הברית בגיל 11, גדל באיווה ולמד בתיכון בדה מוין. אביו הצטרף אליהם כעבור מספר שנים. בתקופת הלימודים בתיכון התנדב במעבדת ריפוי גני בעירו. על פרויקט מחקר שערך ב-1999 בו מצא מבנה חלבון העשוי למנוע רטרו-וירוסים לחדור לתאי הגוף, זכה במקום השלישי בתחרות לתלמידי התיכון "Intel Science Talent Search" שהקנה לו מלגת לימודים בסך של 50,000 דולר.
ביוני 2004 סיים תואר ראשון בכימיה ובפיזיקה מאוניברסיטת הרווארד. בתקופת הלימודים התמחה במעבדתה של שיוואוויי זואנג והשניים היו שותפים למחקר שפורסם בכתב העת Nature במאי 2004, המתאר כיצד וירוס השפעת חודר לתא. לאחר מכן עבר לאוניברסיטת סטנפורד וב-2009 סיים דוקטורט בכימיה וביופיזיקה אותו עשה במעבדתו ותחת הנחייתו של קרל דייסרות'. יחד עם דייסרות' ואד בוידן, תלמיד מחקר נוסף במעבדה, השיגו השלושה פריצות דרך בתחום האופטוגנטיקה (אנ'), שימוש באור על מנת להשפיע על התנהגות בעלי חיים באמצעות שליטה בתאי עצב. הוא הראה כיצד ניתן לזהות תאי מוח בעכברים המשפיעים על דיכאון. את הפוסט-דוקטורט עשה במעבדת ג'ורג' צ'רץ' באוניברסיטת הרווארד.
בינואר 2011 עבר למכון הטכנולוגי של מסצ'וסטס בו משמש פרופסור חבר במחלקות למדעי המוח, מדעים קוגנקטיביים, והנדסה ביולוגית, ופרופסור למדעי המוח בקתדרה ע"ש ג'יימס ופטריסיה פויטרס. כמו כן הוא הצעיר מבין 12 חברי יסוד (core members) במכון ברוד וחוקר במכון מקגוורן.
ז'נג הוא חלוץ במחקר בתחום העריכה הגנטית והראה במחקריו כיצד ניתן להשתמש ב-CRISPR-Cas9 לעריכת גנום של יונקים. הוא ייסד את חברת "Editas Medicine" יחד עם ג'ניפר דאודנה לקידום פיתוחי עריכת הגנום בטכנולוגיית הקריספר. דאודנה עזבה את החברה, ומאז קיים מאבק משפטי על הקניין הרוחני בתחום בין ז'נג, שותפיו ומכון ברוד מצד אחד לבין דאודנה ואוניברסיטת קליפורניה בברקלי מצד שני וכן מול עמנואל שרפנטייה.
פרסים והוקרות

2014 - פרס גבאי לביוטכנולוגיה ורפואה (אנ')
2016 - פרס טאנג
2016 - פרס קרן גיירדנר (אנ')
2016 - מדליית ג'ון סקוט יחד עם שרפנטייה וג'ניפר דאודנה
2017 - פרס המרכז הרפואי אולבני (אנ')
2017 - פרס למלסון-MIT‏(אנ')
2018 - נבחר לחבר באקדמיה הלאומית למדעים של ארצות הברית ולחבר באקדמיה האמריקאית לאמנויות ולמדעים
2019 - פרס הארווי, יחד עם עמנואל שרפנטייה וג'ניפר דאודנה
הערות שוליים

1 2 3  Meet one of the world’s most groundbreaking scientists. He’s 34, ‏statnews.com,‏ 6 בנובמבר 2015
↑  The Gene Hackers, ניו יורקר, 16 בנובמבר 2016
↑  המאמר באתר Nature
↑  Feng Zhang, 31 Genomic research may finally help dispel the ignorance shrouding many types of mental illness., ‏MIT technology review
↑  פנג ז'נג באתר האקדמיה
↑  פנג ז'נג באתר האקדמיה
↑  הטכניון מעניק את פרס הארווי, 7 באוקטובר 2019, אתר הטכניון
| --- | --- |
בקרת זהויות :  ISNI: 0000 0000 8171 9674  LCCN: n2017187377  ORCID: 0000-0002-7444-1103  VIAF: 4150644992410620496   WorldCat (עם VIAF): 4150644992410620496
סעודת הבראה

| --- | --- |
 מקרא:  ספר יחזקאל, פרק כ"ד, פסוק י"ז
 תלמוד בבלי:  מסכת מועד קטן, דף כ"ז, עמוד ב'
 משנה תורה:  הלכות אבל, פרק ד', הלכה ט'
 שולחן ערוך:  יורה דעה, סימן שע"ח
 
בהלכה, סעודת הבראה היא חלק ממנהגי האבלות. סעודה זו היא הסעודה הראשונה במהלך שבעת ימי האבלות, לאחר שחוזר האבל מקבורת המת. על פי ההלכה, אסור לאבל לאכול סעודה זו ממזון שברשותו, אלא עליו לקבל אותה משכניו או קרוביו.
סעודה זו היא דווקא הסעודה הראשונה ביום הראשון לאבילות, אך אם הגיע היום השני לפני שסעד, או שמעוניין בסעודה נוספת ביום הראשון, יכול לסעוד ממזון ששייך לו.
מקור

השימוש הראשון במילה 'הבראה' במשמעות האכלה לאבל נאמרה בדוד אחרי שקבר את אבנר בן נר: ”וַיָּבֹ֣א כָל־הָעָ֗ם לְהַבְר֧וֹת אֶת־דָּוִ֛ד לֶ֖חֶם בְּע֣וֹד הַיּ֑וֹם” (ספר שמואל ב', פרק ג', פסוק ל"ה).
מנהג זה מבואר גם בהוראת הקב"ה ליחזקאל שלא לנהוג דיני אבלות על מחמד עיניו שימות במגפה, מכלל דיני האבלות שהוזהר שלא לנהוג בהם היה ”לֶ֥חֶם אֲנָשִׁ֖ים לֹ֥א תֹאכֵֽל”, והיינו סעודת הבראה שבאה מאנשים אחרים ולא מהאבל עצמו.
פרטי המנהג

נהוג שהמאכלים לסעודה זו כוללים דווקא מאכלים עגולים (כגון ביצים קשות, עדשים, לחמניות או בייגלה), כדי לסמל את הגלגל החוזר בעולם, היינו את מחזור החיים והמוות שעובר על כל בני האדם. לפי פרקי דרבי אליעזר עדשים הם מאכל המסמל אבלות, בין השאר על חורבן בית המקדש. בתלמוד מובא שיש טעם נוסף לאכילת עדשים בסעודת הבראה, כי לעדשים אין סדק, וזה רומז לכך שלאבל אין פה לדבר, והוא מרבה לשתוק.
במצרים ובארץ ישראל נהגו להגיש בסעודה זו רק פת וביצים קלופות, כדי שהאבל לא יצטרך לקלף את הביצים ובכך יראה כרעבתן. מקובל היה שרק שמש חברה קדישא סועד עם האבל. אם האבל יחידי, אוכלים  עמו שני שמשים כדי שיצטרפו לזימון, ומביאין יין לכוס ברכת המזון.
בקרב יהדות ארצות האסלאם נהוג לעשות סעודה נוספת ביום השביעי לאבילות וביהדות תימן נקראת סעודה זו בשם "סעודת הבראה".
הלכות > מי מכין את הסעודה

הראוי הוא שמכיריו ושכניו של האדם יערכו עבורו את הסעודה. מותר לאדם לעשות לחברו סעודת הבראה וחברו יערוך עבורו סעודת הבראה כאשר יהיה החבר אבל, ובתנאי שלא יסכמו זאת בפירוש ביניהם.
כאשר אשה אבלה, נשים מכינות את סעודת ההבראה עבורה. כאשר אשה נשואה אבלה, היא אינה יכולה לאכול סעודה ראשונה משל בעלה.
הערות שוליים

↑  שו"ע יו"ד שעח סעיף א', רמ"א סעיף ג.
↑  ספר יחזקאל, פרק כ"ד, פסוק י"ז
↑  ראו בתלמוד בבלי, מסכת בבא בתרא, דף ט"ז, עמוד ב'
↑  פרקי דרבי אליעזר, פרק ל"ה, טקסט דיגיטלי באתר ספריא
↑  נהר מצרים הל' אבלות סי' ע"ז
↑  הרב ערוסי לבני תימן: הפסיקו עם סעודות הבראה מופרזות. באתר נצח ישראל
↑  ראו שולחן ערוך, יורה דעה, סימן שע"ח, סעיף א'
↑  ראו שולחן ערוך, יורה דעה, סימן שע"ח, סעיף ב'
| מצוות ומנהגים יהודיים |
| --- | --- | --- |
| ערכים כלליים | הלכה • עשרת הדיברות • תרי"ג מצוות • שבע מצוות דרבנן • שבע מצוות בני נח • רשימות: מצוות הנהוגות בזמן הזה • מצוות שאינן נוהגות בזמן הזה |  |
| סדר היום | נטילת ידיים • ציצית • תפילין • קריאת שמע • תפילה • תלמוד תורה • ברכת המזון |  |
| הלוח העברי | קידוש החודש • עיבור השנה • שבת • ראש חודש • חגי ישראל ומועדיו • שמיטה • שנת היובל |  |
| מצוות שבין אדם לחברו | ואהבת לרעך כמוך • צדקה • גמילות חסדים • לשון הרע • והדרת פני זקן • אונאת דברים • משפט עברי |  |
| מצוות התלויות בארץ | מצוות יישוב ארץ ישראל • מתנות כהונה • מתנות עניים • איסור ערלה • שמיטה • שנת היובל |  |
| איסור והיתר | כשרות • בשר בחלב • שחיטה • טרפה • איסור אכילת חלב • יין נסך • חמץ |  |
| תשמיש קדושה ותשמיש מצווה | ספר תורה • תפילין • מזוזה • סידור • ציצית • שופר • לולב • מצה • כיפה |  |
| בית המקדש | מצוות בניין בית המקדש • כהן • קורבן • עלייה לרגל • טומאה וטהרה • רשימת מצוות בית המקדש |  |
| משפחה | ברית מילה (או הטפת דם ברית) • פדיון הבן • זבד הבת • בת מצווה • בר מצווה • חופה וקידושין • טהרת המשפחה • מעמד האישה ביהדות • צניעות  • כיבוד אב ואם |  |
| מוות | אבלות • אנינות • הלוויה • קריעה • קדיש • קבורה • סעודת הבראה • שבעה • יום השנה • אזכרה • נר נשמה • הזכרת נשמות • חברה קדישא |  |
ערך זה הוא קצרמרבנושא הלכה. אתם מוזמנים לתרום לוויקיפדיה ו.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
ג'ון סים

| --- | --- |

ג'ון סים
 לידה:  10 ביולי 1970 (בן 54) לידס, אנגליה
 מדינה:  הממלכה המאוחדת 
 תקופת הפעילות:  מ-1992
 מקום לימודים:  דרמה סנטר לונדון  תיכון אדג' אנד  Blackpool and The Fylde College 
 בן או בת זוג:  קייט מגוואן (2004–?) 
 פרופיל ב-IMDb
 
ג'ון סים (באנגלית: John Simm; נולד ב-10 ביולי 1970) הוא שחקן אנגלי. תפקידיו הידועים ביותר הם סם טיילר בסדרת הטלוויזיה "החיים על מאדים" והמאסטר בסדרת המדע בדיוני הבריטית "דוקטור הו". הוא כיכב בסדרות דרמה טלוויזיניות עטורות שבחים שזכו בפרסים בהם "האגמים", "המפצח", "שם המשחק", "החטא ועונשו", "לדפוק שעון" ו- Sex Traffic, כמו כן הופיע בסרטי הקולנוע "אקסטזי", "וונדרלנד" ו"אנשי המסיבות".
חיים פרטיים

סים התחתן עם השחקנית קייט מגוואן באפריל 2004 ביער דין. לזוג שני ילדים, ריאן (נולד ב-2001) ומולי (נולדה ב-2007). הוא אוהד של קבוצת הכדורגל מנצ'סטר יונייטד.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1995 |  | Boston Kickout | פיל |  |
| 1997 | דיאנה ואני | Diana & Me | נייל | סרט אוסטרלי |
| 1999 | אקסטזי | Human Traffic | ג'יפ |  |
| 1999 | וונדרלנד | Wonderland | אדי |  |
| 2001 |  | Understanding Jane | אוז |  |
| 2002 | אנשי המסיבות | 24 Hour Party People | ברנרד סמנר |  |
| 2002 | מירנדה | Miranda | פרנק |  |
| 2002 | החטא ועונשו | Crime & Punishment | רסקולניקוב | סרט טלוויזיה |
| 2004 |  | Nero | קליגולה |  |
| 2005 |  | Blue/Orange | ד"ר ברוס פלהרטי |  |
| 2008 |  | Tu£sday | סילבר |  |
| 2009 |  | Skellig | דייב |  |
| 2012 |  | Everyday | איאן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 | רמפול | Rumpole of the Bailey | ג'ובי ג'ונסון | בפרק "Rumpole and the Reform of Joby Jonson" |
| 1993 |  | Oasis | פוש רוברט | 7 פרקים |
| 1993 | בקצב הלב | Heartbeat | ריצ'רד פרנסיס | בפרק "Wall of Silence" |
| 1993 |  | The Bill | פול ג'פריס | בפרק "Blind Spot" |
| 1993 |  | Men of the World | קנדל ביינס |  |
| 1994 |  | A Pinch of Snuff | קלינט הפלוייט |  |
| 1994 |  | Meat | ססיל |  |
| 1995 |  | Chiller | גארי קינגסטון | בפרק "Here Comes the Mirror Man" |
| 1995 | המפצח | Cracker |  | בפרק "Best Boys" |
| 1997 | ביל נאש | The Locksmith |  |  |
| 1997–1999 | האגמים | The Lakes | דני קאוונה | עונות 1 ו-2 |
| 2000 | לסלוח ולשכוח | Forgive and Forget | תיאו | סרט טלוויזיה |
| 2000 | לדפוק שעון | Clocking Off | סטיוארט ליץ' | בפרק "The Leaches' Story" |
| 2000 |  | Meet Ricky Gervais | בתפקיד עצמו | פרק 6 |
| 2000 |  | Never Never | ג'ון פרלור |  |
| 2001 |  | Spaced | סטיבן אדוארדס | בפרק "Back" |
| 2002 |  | Magic Hour | אלכס |  |
| 2002 |  | White Teeth | מר הירו | הופעת קמע |
| 2003 | שם המשחק | State of Play | קאל מק'קרפי |  |
| 2003 | סיפורי קנטרברי | The Canterbury Tales | אייס | בפרק "סיפורו של האביר" |
| 2003 |  | Play Like Champions, The Official Manchester United Skills Series | המספר |  |
| 2004 |  | The All Star Comedy Show | תפקידים שונים |  |
| 2004 | לונדון | London | פרידריך איגלס |  |
| 2004 |  | Sex Traffic | דניאל אפלטון |  |
| 2006–2007 | חיים על מאדים | Life on Mars | סם טיילר | מועמדות לפרס באפט"א לטלוויזיה לשחקן הטוב ביותר |
| 2007 |  | The Yellow House | וינסנט ואן גוך |  |
| 2007, 2009–2010, 2017 | דוקטור הו | Doctor Who | המאסטר | 6 פרקים |
| 2008 |  | The Devil's Whore | אדוארד סקסבי |  |
| 2010 |  | Moving On | מוס / מייק | בפרק "Malaise" |
| 2011 |  | Exile | טום רונסטט | מועמדות לפרס באפט"א לטלוויזיה לשחקן הטוב ביותר |
| 2011–2013 | כלבי פרא | Mad Dogs | בקסטר |  |
| 2013–2014 |  | The Village | ג'ון מידלטון |  |
| 2014 | טרף | Prey | סמל בילוש מרקוס פארו | מיני-סדרה |
| 2014 | פולשים | Intruders | ג'ק ולאן | 8 פרקים |
| 2015 |  | Code of a Killer | אלק ג'פריס | 2 פרקים |
| 2015 |  | Toast of London | בתפקיד עצמו | בפרק "Global Warming" |
| 2016–2017 | תופסת | The Catch | ריס ספנסר | עונות 1-2 |
| 2018 | טראומה | Trauma | דן באוקר | מיני-סדרה |
| 2018 | ארבעה ימים | Collateral | דייוויד מארס | מיני-סדרה |
| 2018 | דרקון לבן | Strangers | ג'ונה מולריי | סדרת טלוויזיה |
| 2021 |  | Grace | רוי גרייס | מיני-סדרה |
| 2021 | פשע באדינבורו | Crime | גארת' הורסבורו | סדרת טלוויזיה |
| TBA |  | I, Jack Wright | גריי רייט | סדרה עתידית של UKTV (אנ') |
מייקל ג'יי וייט

| --- | --- |

מייקל ג'יי וייט בכנס מג'יק-סיטי קומיקון, 2016
 לידה:  10 בנובמבר 1967 (בן 56) ברוקלין, ניו יורק שבארצות הברית 
 שם לידה:  Michael Richard Jai White 
 מדינה:  ארצות הברית 
 תקופת הפעילות:  מ-1989 
 מקום לימודים:  Central High School 
 http://www.michaeljaiwhite.com/
 פרופיל ב-IMDb
 
מייקל ג'יי וייט (באנגלית: Michael Jai White; נולד ב-10 בנובמבר 1967) הוא שחקן קולנוע ורב-אמן לחימה אמריקאי. התפרסם בתור האפריקני-אמריקני הראשון לגלם דמות של גיבור-על בדמותו של אל סימונס בסרט הלייב אקשן "ספון".
ביוגרפיה

וייט נולד בברוקלין, ניו יורק והתחנך בברידג'פורט, קונטיקט.
וייט היה נשוי לקורטני צ'אטמן בין השנים 2005–2011 ולהם בת בשם מורגן. לוייט שני בנים נוספים ממערכות יחסים קודמות. בפברואר 2014 הודיע על אירוסיו לשחקנית ג'יליאן איליאנה ווטרס. ב-3 ביולי 2015 השניים נישאו בטקס אינטימי אך ראוותני בתאילנד.
קריירה > קריירת משחק

לאחר הופעה קצרה כחייל עתידני בסרט הפעולה "חייל אוניברסלי" לצד ז'אן-קלוד ואן דאם ודולף לונדגרן, פריצת הדרך של וייט במשחק הייתה בשנת 1995 בסרט ביוגרפי מרשת HBO על חייו של המתאגרף מייק טייסון. לאחר הופעה בסרט הפשע-קומדיה עתיר הכוכבים "שני ימים באל. איי", וייט גילם את דמותו של אל סימונס, והפך לשחקן האפרו-אמריקני הראשון שזוכה לגלם תפקיד ראשי בסרט גיבורי-על. הוא חזר שוב לשחק לצידם של ואן דאם ולונדגרן בסרט ההמשך ל"חייל אוניברסלי", ובשנת 2001 השתתף לצידו של סטיבן סיגל בסרט "בשם החוק". כמו כן, ביצע עבודות דיבוב לסדרות אנימציה כמו "סטאטיק שוק" ו"ליגת הצדק". וייט הפגין את כישורי הלחימה שלו בסרט הפעולה "אלוף ללא עוררין 2" לצד אמן הלחימה סקוט אדקינס.
לאחר מספר תפקידים קטנים כמו בסרט "להרוג את ביל חלק 2" (בסצנה שנחתכה מהגרסה הסופית) ובוידאו קליפים של באסטה ריימס, טוני ברקסטון, ניקי מינאז' וקלווין האריס, וייט הופיע בתפקיד המאפיונר גאמבול בסרט "האביר האפל" משנת 2008. הופיע בתפקיד ראשי בסרט "דם ועצם" ובקומדיית הבלאקספלויטשן "דינמיט שחור" משנת 2009.
הופיע בדמותו של ג'קסון בריגס בסרטוני רשת קצרים של הבמאי קווין טנצ'רון המבוססים על משחקי המחשב "מורטל קומבט". בשנת 2011 ביים וייט את סרטו הראשון, סרט אמנויות הלחימה המשולבות "לעולם אל תיכנע 2".
בשנת 2019 שיחק בתפקיד ראשי לצד לוק גוס בסרט "בדרך הקשה", ששודר בנטפליקס.
קריירה > קריירת לחימה

וייט החל להתאמן באמנויות לחימה יפניות בגיל שבע, בניהם: הג'ו ג'וטסו והשוטוקאן.
כאמן לחימה, וייט מחזיק בחגורה שחורה בשבע שיטות לוחמה מזרחיות - שוטוקאן, טאקוונדו, גוג'ו ריו, קיוקושינקאי, וו-שו, אמנות הלחימה הקוריאנית טונג סו דו וקובודו אוקינאווי.
פילמוגרפיה > קולנוע

חייל אוניברסלי (1992)
טייסון (1995)
שני ימים באל איי (1996)
ספון (1997)
עיר של פשע (1998)
מנהל הזירה (1998)
חייל אוניברסלי 2: השיבה (1999)
בשם החוק (2001)
סילבר הוק (2004)
אלוף ללא עוררין 2 (2006)
למה התחתנתי? (2007)
האביר האפל (2008)
בלאק דיינמייט (2009)
דם ועצם (2009)
למה התחתנתי גם? (2010)
לעולם אל תיכנע 2 (2011)
כוח טקטי (2011)
אנחנו המסיבה (2012)
עליית הבז (2014)
סחר בבני אדם (2015)
שרשרת הפיקוד (2015)
לעולם אל תיכנע 3 (2015)
שוטרים וגנבים (2017)
ימ"מ תחת מצור (2017)
עיר השוקולד: הסטריפ של וגאס (2017)
איש התאונות (2018)
עם הגב לקיר (2019)
בדרך הקשה (2019)
איום משולש (2019)
משחק על זמן 2 (2020)
חטוף בלתי צפוי (2021)
Black Friday‏ (2021)
Send It!‏ (2021)
The Commando‏ (2022)
Come Out Fighting‏ (2023)
Outlaw Johnny Blac‏ (2023)
The Island‏ (2023)
טווח אפס 2 (2024)
Silent Voice‏ (טרם פורסם)
פילמוגרפיה > טלוויזיה

ארץ הפלאות (2000)
Soul Food ‏(2001)
הלם סטטי (2004-2003) - דיבוב
מועדון (2005-2004)
בית הכאב של טיילר פרי (2008-2007)
בלאק דיינמייט (2015-2011) - דיבוב
החץ (2019-2013)
The Family Business ‏ (2018–2024)
Kingdom Business‏ (2022-טרם שודר)
הערות שוליים

↑  "Michael Jai White's Adorable Baby Girl". אורכב מ-המקור ב-2009-01-24. נבדק ב-2009-01-23.
1 2  Bailey-Tureaud, Kimberly (3 בפברואר 2014). "Michael Jai White and fiancée Gillian Iliana Waters share the secret to their romance". Las Vegas Black Image. נבדק ב-10 במרץ 2016. {{cite web}}:  (עזרה)
↑  Caslin, Yvette (8 ביולי 2015). "Exclusive: Michael Jai White and Gillian Iliana Waters tie the knot". Rolling Out. נבדק ב-10 במרץ 2016. {{cite web}}:  (עזרה)
| --- | --- |
בקרת זהויות :  PLWABN: 9810605878705606  BNE: XX1184672  BnF: cb140330738 (data)  GND: 1249095395  ISNI: 0000 0001 1949 8409  LCCN: no99008987  NKC: xx0043788  NLK: KAC201319670  NTA: 326796231  SNAC: w6rz0qbg  SUDOC: 160446171  VIAF: 51889419   WorldCat (עם VIAF): 51889419
צ'יין-שיונג וו

| --- | --- |
צ'יין-שיונג וו באוניברסיטת קולומביה, 1958
צ'יין-שיונג וו באוניברסיטת קולומביה, 1958
 לידה:  31 במאי 1912 Taicang, הרפובליקה העממית של סין 
 פטירה:  16 בפברואר 1997 (בגיל 84) ניו יורק, ארצות הברית 
 ענף מדעי:  פיזיקה
 מקום מגורים:  סין, ארצות הברית
 מקום לימודים:  אוניברסיטת קליפורניה בברקלי (1940)  האוניברסיטה הלאומית המרכזית בנאנג'ינג  אוניברסיטת ג'ג'יאנג  מכללת סמית'  אוניברסיטת נאנג'ינג 
 מנחה לדוקטורט:  ארנסט לורנס 
 מוסדות:  אוניברסיטת פרינסטון  מכללת סמית'  אוניברסיטת קולומביה  אוניברסיטת ג'ג'יאנג 
 פרסים והוקרה:  מדליית ג'ון פרייס ות'ריל (1962)  פרס טום בונר לפיזיקה גרעינית (1975)  היכל התהילה של נשים בטכנולוגיה (1996)  המדליה הלאומית למדעים (1975)  פרס וולף לפיזיקה (1978)  היכל התהילה הלאומי לנשים (1998)  פרס קומסטוק בפיזיקה (1963)  עמית החברה הפיזיקלית האמריקאית 
 בן או בת זוג:  Luke Chia-Liu Yuan (1942–16 בפברואר 1997) 
 צאצאים:  Jada Yuan, Vincent Yuan 
 תרומות עיקריות
 חקר הרדיואקטיביות, פרויקט מנהטן
 
צְ'יֵן-שְיוֹנְגְ ווּ (באנגלית: Chien-Shiung Wu, בסינית: 吴健雄, פין-יין: Wú Jiànxióng; 31 במאי 1912 – 16 בפברואר 1997) הייתה פיזיקאית סינית אמריקאית אשר תרמה תרומה משמעותית לחקר הרדיואקטיביות.
וו עבדה בפרויקט מנהטן, במסגרתו עזרה לפתח את תהליך הפרדת האורניום לאיזוטופים U-238 ו-U-235 על ידי דיפוזיה של גזים. וו ידועה ביותר בזכות הובלת "ניסוי וו", אשר סתר את חוק שימור הזוגיות. גילוי זה הוביל לזכייתם של תלמידיה, צונג-דאו לי וצ'ן-נינג יאנג, ב-1957 בפרס נובל לפיזיקה, וכן לזכייתה של וו בפרס וולף לפיזיקה ב-1978. המומחיות שלה בפיזיקה ניסויית עוררו השוואות למרי קירי, ובין כינויי הכבוד שלה נמצא את "הגברת הראשונה של הפיזיקה", "מאדם קירי הסינית" ו"המלכה של המחקר הגרעיני".
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
וו נולדה בעיירה ליהו בטיחאנג, במחוז גיאנגסו ב-31 במאי 1912. אביה, וו זונגי, עודד אותה להצטרף לכיתה שלמדה מפי "הו שי", פילוסוף ומורה ידוע ומוביל באותם הזמנים. וו ואביה היו קרובים למדי, והוא עודד את רצונותיה ותחומי עניינה על ידי יצירת סביבה תומכת ורכישת ספרים, מגזינים ועיתונים. וו עזבה את עיירת מולדתה בגיל 11 על מנת להצטרף לבית הספר הרגיל לבנות "סוזו".
ב-1929 רצתה וו לעבור ללמוד באוניברסיטה הלאומית המרכזית בנאנג'ינג. אולם, לפי התקנות הממשלתיות באותם הזמנים, תלמידי "בית ספר רגיל" אשר רצו לעבור לאוניברסיטה היו צריכים לשמש כשנה כמורים. מכאן, ב-1929 וו החלה ללמד בבית הספר הציבורי של סין, שנוסד על ידי "הו שי" בשאנגחאי. מ-1930 ועד 1934, וו למדה באוניברסיטה המרכזית הלאומית. תחילה היא למדה מתמטיקה, אך לאחר מכן עברה לפיזיקה. במשך שנתיים לאחר סיום התואר בפיזיקה היא החלה במחקר פיזיקלי ברמה אקדמית, וכן עבדה כעוזרת באוניברסיטת זזיאנג. לאחר מכן, הפכה לחוקרת במכון לפיזיקה של אקדמיית סיניקה.
וו החליטה שברצונה להמשיך בלימודי הפיזיקה ברמה גבוהה יותר ממה שהתאפשר לה בסין. לכן, החלה לחפש מקום לימוד באזור קליפורניה. לאחר שקיבלה תשובה חיובית מאוניברסיטת מישיגן, וו וחברתה, דונג רופן, כימאית מטייכנג, יצאו להפלגה הארוכה מסין לארצות הברית. שתי הנשים הגיעו לסן פרנסיסקו ב-1936. התוכניות של וו לתחום לימודיה השתנו לגמרי לאחר שהגיעו לאוניברסיטת קליפורניה בברקלי. היא פגשה את הפיזיקאי לוק ציה ליו יואן, נכדו של יואן שה-קאי, הנשיא הראשון של רפובליקת סין. אבל הישגיה של וו זיכו אותה בהצעה ללמוד עם ארנסט א. לורנס, שזכה מעט מאוחר יותר בפרס נובל לפיזיקה ב-1939 בזכות המצאת מאיץ חלקיקים והפיתוח של יישומיו בפיזיקה. וו נטשה את תוכניותיה ללמוד במישיגן ובמקום זאת נשארה בברקלי. היא התקדמה במהירות במחקר שלה, וסיימה את תואר הדוקטור בפיזיקה ב-1940. וו ויואן התחתנו שנתיים מאוחר יותר, ב-1942. ב-1947, היא ילדה בן בשם וינסנט יואן, שהפך גם הוא לפיזיקאי בחלוף השנים.
ניסוי שלה שהוכיח את הפרת חוק שימור הזוגיות תרם תרומה משמעותית לפיזיקת החלקיקים ולפיתוח של המודל הסטנדרטי של הפיזיקה. על התחזית התאורטית לתוצאה זו זכו בשנת 1957 צ'ן-נינג יאנג וצונג-דאו לי בפרס נובל לפיזיקה. התפקיד שמילאה וו בגילוי הזה לא הוכר ציבורית עד ל-1978, אז זכתה בפרס וולף על כך.
וו נפטרה ב-16 בפברואר 1997, בגיל 84, בעיר ניו יורק, כתוצאה משבץ. עד מותה הייתה וו פרופסורית ידועה לפיזיקה בקליפורניה.
ראו גם

קאון
פצצת ביקוע גרעיני
ארמנד אסנטה

| --- | --- |

 לידה:  4 באוקטובר 1949 (בן 75) ניו יורק, ארצות הברית 
 שם לידה:  Armand Anthony Assante Jr. 
 מדינה:  ארצות הברית 
 תקופת הפעילות:  מ-1974 
 מקום לימודים:  האקדמיה האמריקאית לאמנויות הדרמה (1969)  Cornwall Central High School 
 בן או בת זוג:  מארה ונייר 
 פרסים והוקרה:  פרס האמי לשחקן ראשי במיני סדרה או סרט (1997) 
 http://www.armandassante.net
 פרופיל ב-IMDb
 
ארמנד אסנטה
ארמנד אנתוני אסנטה ג'וניור (באנגלית: .Armand Anthony Assante, Jr; נולד ב-4 באוקטובר 1949) הוא שחקן קולנוע אמריקאי, זוכה פרס אמי ומועמד לארבעה פרסי גלובוס הזהב.
ביוגרפיה

אסנטה נולד בניו יורק וגדל בעיירה קורנוול. בנם של קת'רין, מורה למוזיקה וארמנד אנתוני אסנטה האב, צייר. אסנטה למד משחק ב"אקדמיה האמריקאית לאמנויות דרמה".
לאסנטה שתי בנות מגרושתו קארן מק'ארן.
קריירת משחק

הופעתו הגדולה הראשונה הייתה לצידו של סילבסטר סטאלון ב"סמטת גן עדן", שהיה גם סרטו הראשון של סטאלון כבמאי.
אסנטה הופיע ב-1980 בקומדיה "טוראית בנג'מין" בתפקיד הנרי טרמונט, הרופא הצרפתי אותו פוגשת הטוראית ג'ודי בנג'מין (גולדי הון) במהלך שירותה הצבאי. באותה שנה הופיע גם בסרט "חמודות קטנות". על הופעתו לצד מייקל קיין במיני סדרה "ג'ק המרטש", היה אסנטה מועמד לפרס גלובוס הזהב ולפרס אמי.
אסטנה שיחק בסרט הפשע של סידני לומט "מבחן האמת" וגילם את בוס המאפיה הפורטו-ריקני רוברטו טקסדור; על הופעתו בסרט קיבל מועמדות לפרס גלובוס הזהב לשחקן המשנה הטוב ביותר.
ב-1992 הופיע בדרמת הפשע הביוגרפית של דני דה ויטו, "הופה", בתור המאפיונר קרול ד'אלנסדרו, שותפו של מנהל ועד העובדים המושחת ג'ימי הופה (ג'ק ניקולסון). שיחק בסרטו של רידלי סקוט "1492: מעבר לאופק", וכן בדרמה "ממבו קינג" בתור סזר  קובני המהגר מהוואנה ביחד עם אחיו נסטור (אנטוניו בנדרס) לניו יורק.
אסטנה גילם את הרוצח הפסיכופת ריקו דארד בעיבוד הקולנועי של הקומיקס "השופט דרד". שיחק בקומדיה הארוטית "סטריפטיז" בתפקיד הבלש אל גרסיה. ב-1997 זכה אסנטה בפרס אמי לשחקן הטוב ביותר בתפקיד ראשי, על הופעתו בתור ג'ון גוטי ראש משפחת הפשע גמבינו בהפקה של HBO, "גוטי".
אסנטה היה מועמד לפרס גלובוס הזהב בפעם הרביעית בקריירה שלו על תפקידו בתור אודיסאוס, בעיבוד הטלוויזיוני בהפקתו של פרנסיס פורד קופולה למיתולוגיה "אודיסיאה". ב-2005 שיחק במותחן הימורי הספורט "כוח הכסף" וב-2007 בסרט הפשע הביוגרפי "אמריקן גנגסטר" בתור ראש משפחת הפשע לוצ'סי דומיניק קטאנו.
פילמוגרפיה > קולנוע

שליטי הרחוב (1974)
סמטת גן עדן (1978)
נבואה (1979)
חמודות קטנות (1980)
טוראית בנג'מין (1980)
אהבה וכסף (1982)
אני חבר השופטים (1982)
שלך בבגידה (1984)
בליזייר הקז'ון (1986)
The Penitent ‏(1988)
מבחן האמת (1990)
המדריך לגבר נשוי (1991)
ממבו קינג (1992)
1492: מעבר לאופק (1992)
הופה (1992)
אינסטינקט פאטלי (1993)
השופט דרד (1995)
החטוף (1995)
סטריפטיז (1996)
רש"י (1999) – דיבוב
הדרך לאל-דוראדו (2000)
One Eyed King‏ (2001)
פרטנרים לאקשן (2002)
הרמב"ם (2005) – דיבוב
רצח דיגיטלי (2005)
מלחמות המראות (2005)
כוח הכסף (2005)
וידויים של לוחם בור (2005)
כסף מצחיק (2006)
לני המת (2006)
מעקב (2006)
חלומות קליפורניה (2007)
כשניטשה בכה (2007)
אמריקן גנגסטר (2007)
הקו (2008)
האיש שחזר (2008)
נחיל כרישים (2008) – סרט טלוויזיה
ניסוי באדים (2009)
תהילתה של שיקגו (2009)
נקודת שבירה (2009)
הדימום (2009)
איש הקסם (2010)
צלים בגן עדן (2010)
צעד יפה קדימה (2014)
The Red Maple Leaf‏ (2016)
'Con Man‏ (2018)
Sugar‏ (2022)
A Day Like a Week‏ (2023)
Une revanche à prendre‏ (2023)
Oak‏ (TBA)
The Book of Leah‏ (TBA)
The Fix‏ (TBA)
The Temptation of Charles‏ (TBA)
260 Days‏ (TBA)
Dad's Party‏ (TBA)
Don Q‏ (TBA)
פילמוגרפיה > טלוויזיה

אוורגרין (1985)
Push, Nevada‏ (2002)
חזרה לשורשים (2008)
מטרה אנושית (אנ') (2010)
The Family Business ‏ (2018)
הצמד (2018–2019)
Gravesend‏ (2021–2022)
Salvage Marines‏ (2022)